Исәнме , Салават күпере ! Дөнья язның матурлыгына сокланып бетә алмаганда , син аңа тагын да бер матурлык өстәп үзеңне күрсәттең . Без , кешеләр , сине гел күрә алмыйбыз . Әле, күрә алганда , үземнең җавап көткән сорауларым белән сиңа эндәшәсем килә . (М – мин , СК –салават күпере ).

М : Без сине , гадәттәгечә , яз көннәрендә , җәй мизгелендә һәм көз башларында күрергә мөмкинбез .Ишеткәнемчә , сине кыш мизгелендә дә күргән кешеләр бар . Ләкин син озакка килмисең, кинәт кенә килеп – кинәт кенә китәсең . Ә нигә син безне үзеңнең матурлыгың белән көн дә сокландыра алмыйсың ? Нигә син көн дә күренмисең?

СК : Тыңлаучым , нәрсә генә булмасын , аны көн дә күрә башласаң, ул сине кызыксындырмый башлый , син аңа “ әле кайчан тагын күрәчәкмен мондый сирәк күренешне ” дип , сокланып , хыялланып карап тормаячаксың . Син ваемсыз күзләр белән бер тапкыр карап алыр идең дә аны гади күренеш кенә дип онытыр идең . Сез миннән ялкыр идегез , ә минем сезне бердә ялкытасым килми ( көлә)

М : Синнән ялкып буламыни ,Салават күпере . Менә әле генә буранлы, битне чеметеп ала торган суык кыш узып китте . Бу вакытларда син нинди эш белән шөгыльләндең ? Кайларда булдың? Чит җирләрдә йөрдеңме ?

СК : Җир шары зур бит ул , кадерле тыңлаучым. Мин дөньядагы күп җиргә җитешергә тырышам . Дустым яңгыр явып үткәч , дустым кояш чыкса, миңа тиз генә шунда күренергә кирәк . Шулай кышны үткәрдем инде мин , менә әле сезнең якларга килеп җиттем . Монда матур, бәлки , озаккарак калырмын.

М : Без бик шат булыр идек, син калсаң . Һаваны бизәргә син дә , болыт та , кояш та , ай да , йолдызлар да гел әзер генә торасыз . Берегез булмаса, һичшиксез икенчегезне күреп була . Мин бик кызыксынам: башка күкне бизәүчеләр белән син нинди мөнәсәбәттә ? Сезнең күрешкәнегез бармы ?

СК : Кояш һәм болыт белән безнең мөнәсәбәтләр бик яхшы. Без бик якын дуслар .Алар миңа үземне бу дөньяга күрсәтергә ярдәм итәләр , без гел күрешәбез .Безнең дус булганга күп еллар , ләкин без әле дә бер-беребезнең алдан нишләрен белеп бетерә алмыйбыз. Йолдызларны минем , бәхетсезлеккә каршы ,беркайчан да күргәнем юк , ләкин минем күп мәртәбәләр ишеткәнем бар аларның матурлыгы һәм кешеләрнең аларга карап хыялланырга яратуы турында. Бәлки, миңа да бәхет елмаер һәм мин алар белән очрашырмын.

М : Ышанычыңны югалтма , дустым . Салават күпере , син бездән шундый өстә. Андый биеклектән сиңа дөнья бөтен матурлыгы , яктылыгы күренәдер .

Син матур тормыш юлы үткән күп кешеләрне күргәнсеңдер . Син бу җир шарын һәм аның кешеләрен яратасыңмы?

CК : Әйе, әлбәттә , яратам. Мин бу дөньяны бөтен йөрәгем белән яратам. Кешеләре һәрберсе үзенчәлекле. Кызык . Аларны, минемчә, яратмыйча булмый. .

М: Мин синең белән килешәм, Салават күпере .Мин синең кебек өстән бөтен дөньяны күрә алмыйм . Ул өстән матур күренәме ? Сиңа нәрсә ныграк якын шундый биеклектән карап торганда ?

СК: Минем дә сезнең кебек бер проблема бар, мин дөньяның матурлыгын астан күрә алмыйм. Өстән ул бик матур күренә. Бигрәк тә табигать мине үзенең матурлыгы белән сокландыра. Табигатьне яратсам да, мин кешеләрне ныграк яратам шикелле. Аларның күңел дөньясына кереп китсәң, чыгалмассың кебек тоела миңа .

М: Кешеләр дигәннән, кадерле дустым .Син күктә килеп чыгу белән, кечеләр, хәтта олылар да сиңа сокланып карыйлар. Бөтен игътибар синдә булганда, син үзеңне ничек хис итәсең?

СК:Дөресен әйткәндә, дулкынланам. Бер җирдә озаграк күренми торсаң, ничектер сәер тоела һәм бик нык куркыта. Кешеләр инде сиңа игътибар иткәч, синең шатлыктан нык итеп елыйсың килә , ләкин алар бит миңа кәефен төшерер өчен түгел, ә күтәрер өчен карый. Мин бик шат, алар булганы өчен.

М : Синең бит инде , Салават күпере, җиде төсең бар .Үзеңдәге иң ошаган төс сиңа нинди ?

СК :Бу сәеррәк сорау , кадерле сорау бирүчем .Минем мәхәббәтем бөтен төсемә дә бик тирән һәм бер тигез. Һәрбер төсем миңа бик кадерле һәм кирәкле .Алар барысы да мине үз төсе белән үзенчә бизи һәм нур кертә .

М: Гафу үтенәм бу соравым өчен . Ә син үзеңә башка берәр төс өстәмәс идеңме ?

СК: Белмим. Бу хакта уйлаганым булмады . Күп еллар бер төсләр белән йөрдем һәм берйкачан да яңа төс өстәргә кирәк минем киемгә , дигән уй тумады . Бәлки, начар да булмас иде әзрәк үзгәргәндә . Ярар , бу турыда уйлап карармын әле мин .

М: Ярар. Ә менә сине кайчакта икәү итеп тә , бәләкәйрәк итеп тә , олырак итеп тә , кайчакта яктырак , кайчакта караңгырак итеп тә күреп була.Ни белән бәйле бу ?

СК: Кайчакта зураерга иренәм , кайчакта яктырак булырга кәефем булмый (көлә).Кайбер көннәрдә күп җирдә булырга туры килә , арытадыр да инде .

Минем кече сеңлем да бар бит , кайчакта икәү чыгабыз (көлә).

М: Казан шәһәрендә ,бәлки, булганыңда бардыр әле , “Салават күпере” дигән журнал чыга . Ничек уйлыйсың, нигә аңа синең исемне биргәннәр ?

СК: Бәлки, алар салават күперләре турында язалардыр яки рәсемен тәшерәләрдер .

М: Килешеп бетәлмим синең белән , Салават күпере . Алар аны синең исем белән сине яратканга атаганнар , синең кебек берәү генә булганга .Синең исем белән әле бу җир шарында күп әйберләр аталган . Без барыбыз да чын күңелдән сине яратабыз һәм гел түземсезлек белән көтеп калабыз . Рәхмәт сиңа зур итеп мине борчыган сорауларга җавап биргәнең өчен .Минем әлегә сиңа башка сорауларым юк .

 Әле генә җылы яңгырдан соң чыккан Салават күпере әкрен генә төсләрен сүндерә барды.